Shreya Ghoshal

Shreya Ghoshal (lahir 12 Mac 1984) ialah penyanyi latar India. Beliau telah menerima empat Anugerah Filem Kebangsaan, empat Anugerah Filem Negara Bahagian Kerala, dua Anugerah Filem Negara Bahagian Tamil Nadu, tujuh Anugerah Filmfare termasuk enam untuk Penyanyi Latar Wanita Terbaik dan 10 Anugerah Filmfare Selatan. Beliau telah merakamkan lagu untuk filem dan album muzik dalam pelbagai bahasa-bahasa India dan telah menubuhkan dirinya sendiri sebagai penyanyi latar terulung di pawagam India.

Ghoshal bercita-cita menjadi penyanyi latar dari usia muda. Pada usia empat tahun, beliau mula belajar muzik. Pada usia enam tahun, beliau memulakan latihan formalnya dalam muzik klasik. Pada usia enam belas tahun, beliau diperhatikan oleh ibu pembikin filem Sanjay Leela Bhansali ketika beliau menyertai dan memenangi rancagan realiti nyanyian televisyen Sa Re Ga Ma Pa (dipanggil Sa Re Ga Ma pada masa itu). Selepas itu, beliau membuat penampilan Bollywood pertamanya dalam nyanyian latar menerusi drama romantik Bhansali Devdas (2002) yang mana beliau menerima Anugerah Filem Kebangsaan, Anugerah Filmfare untuk Penyanyi Latar Wanita Terbaik dan Anugerah RD Burman Filmfare untuk Bakat Muzik Baru.

Selain sebagai penyanyi latar, Ghoshal muncul sebagai juri dalam beberapa rancangan realiti televisyen dan beliau juga muncul dalam video muzik. Beliau mengadakan konsert muzik di seluruh dunia. Beliau telah diberi penghormatan oleh Ohio, Amerika Syarikat, di mana Gabenor Ted Strickland mengisytiharkan 26 Jun 2010 sebagai "Hari Shreya Ghoshal". Pada April 2013, beliau mendapat penghormatan di London oleh ahli Dewan Rakyat United Kingdom yang terpilih. Beliau juga muncul sebanyai lima kali dalam senarai Forbes dari 100 selebriti terkenal dari India. Pada tahun 2017, Ghoshal menjadi penyanyi India pertama yang mempunyai patung lilinnya di Muzium Madame Tussauds.

Kerjaya 
Lagu pertama yang dirakamkan oleh beliau ialah "Ganraj Rangi Nachato" yang merupakan versi lagu saduran bahasa Marathi yang pada asalnya dinyanyikan oleh Lata Mangeshkar. Album studio pertama beliau ialah Bendhechhi Beena, yang dikeluarkan pada 1 Januari 1998, dengan 14 lagu. Beberapa album terawalnya ialah O Tota Pakhi Re, Ekti Katha (1999), dan Mukhor Porag (2000). Ghoshal merakamkan album studio Bengali Rupasi Raate (2002). Ghoshal merakamkan lagu ketuhanan di dalam   album termasuk Banomali Re (2002), dan kemudiannya, Krishna Bina Ache Ke (2007).

Diskografi

Filemografi

Anugerah dan pencalonan

Rujukan

Pautan luar

 

Kelahiran 1984
Orang hidup
Penyanyi wanita India
Penyanyi latar India